Dagens strejke berører fire mio. passagerer | Radio Solymar
Søg på dette site: Dagens strejke berører fire mio. passagerer
Skrevet af administrator, fre, 03/08/2012 - 12:14 Se flere nyheder i temaet Rejser & oplevelser
267 tog aflyst En 24-timers strejke blandt ansatte ved statsbanerne Renfe, Adif og Feve går i dag ud over millioner af passagerer landet over.
Ved middagstid i dag valgte 800 ansatte, svarende til 90 procent, at nedlægge arbejdet. Det har ført til aflysning af fem AVE-tog mellem Málaga og Madrid og indstilling af flere af afgangene på nærbanen i Málaga.
Det betyder, at der en stor del af dagen i dag kun vil være nærtog hver 40. minut, mens der på belastningstidspunkter mellem klokken 13.30 og 15.30 og igen mellem klokken 18.30 og 20.30 stort set vil være normal togtrafik.
På landsplan er der aflyst 267 togafgange fordelt på 80 AVE-forbindelser og 187 regionaltog. Passagerer, der har købt billet til en aflyst afgang, kan få pengene refunderet.
Gæld på over 20 mia euro
Årsagen til strejken er, at regeringen midten af juli besluttede at splitte de statsejede spanske jernbaner Renfe op i fire selvstændige selskaber, og sideløbende åbne op for udlicitering. Den nuværende Feve Operatør, som driver de små, smalsporede jernbaner, vil blive lukket helt ned, og driften vil i stedet blive overtaget af Renfe og Adif.
Renfe, Feve og Adif et totalt underskud på 447 millioner euro og en samlet gæld på 20,73 milliarder euro.